CELEX: 32013R0489
Language: lt
Date: 2013-05-27 00:00:00
Title: 2013 m. gegužės 27 d. Komisijos įgyvendinimo reglamentas (ES) Nr. 489/2013, kuriuo dėl medžiagos – Izraelio ūminio paralyžiaus viruso dangos baltymo dalies ir intergeninio regiono dalies ribonukleino rūgšties kodui homologinės dvigrandės spiralės struktūros ribonukleino rūgšties – iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

28.5.2013   
            
            
               LT
            
            
               Europos Sąjungos oficialusis leidinys
            
            
               L 141/4
            
         KOMISIJOS ĮGYVENDINIMO REGLAMENTAS (ES) Nr. 489/2013
   2013 m. gegužės 27 d.
   kuriuo dėl medžiagos – Izraelio ūminio paralyžiaus viruso dangos baltymo dalies ir intergeninio regiono dalies ribonukleino rūgšties kodui homologinės dvigrandės spiralės struktūros ribonukleino rūgšties – iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turėtų būti nustatoma pagal Reglamentą (EB) Nr. 470/2009;
            
         
               (2)
            
            
               farmakologiškai aktyvios medžiagos ir jų klasifikacija pagal DLK gyvūniniuose maisto produktuose nustatytos 2009 m. gruodžio 22 d. Komisijos reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (2) priede;
            
         
               (3)
            
            
               Europos vaistų agentūrai pateiktas prašymas nustatyti Izraelio ūminio paralyžiaus viruso dangos baltymo dalies ir intergeninio regiono dalies ribonukleino rūgšties kodui homologinės dvigrandės spiralės struktūros ribonukleino rūgšties didžiausią leidžiamąją koncentraciją bitėms;
            
         
               (4)
            
            
               Veterinarinių vaistų komitetas rekomendavo, kad šiai farmakologiškai aktyviai medžiagai netinka įprastinis farmakologinis ir toksikologinis metodas, įskaitant leidžiamos paros normos lygio nustatymą, ir kad Izraelio ūminio paralyžiaus viruso dangos baltymo dalies ir intergeninio regiono dalies ribonukleino rūgšties kodui homologinės dvigrandės spiralės struktūros ribonukleino rūgšties medui taikytinos DLK bitėms nustatyti nebūtina;
            
         
               (5)
            
            
               pagal Reglamento (EB) Nr. 470/2009 5 straipsnį Europos vaistų agentūra turi nuolat svarstyti, ar konkrečiam maisto produktui nustatytą farmakologiškai aktyvios medžiagos DLK galima taikyti kitam maisto produktui, gaunamam iš tos pačios rūšies gyvūnų, arba vienos ar kelių rūšių gyvūnams nustatytą farmakologiškai aktyvios medžiagos DLK – kitų rūšių gyvūnams. Veterinarinių vaistų komitetas priėjo prie išvados, kad šios medžiagos atžvilgiu negalima pritarti ekstrapoliacijai kitų maistinių rūšių gyvūnams;
            
         
               (6)
            
            
               todėl reikia iš dalies pakeisti Reglamento (ES) Nr. 37/2010 priedo 1 lentelę įtraukiant į ją veikliąją medžiagą – Izraelio ūminio paralyžiaus viruso dangos baltymo dalies ir intergeninio regiono dalies ribonukleino rūgšties kodui homologinę dvigrandės spiralės struktūros ribonukleino rūgštį, susijusią su bitėmis, ir kartu nustatyti, kad nėra poreikio nustatyti medui taikytinos DLK;
            
         
               (7)
            
            
               šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 152, 2009 6 16, p. 11.
   
      (2)  OL L 15, 2010 1 20, p. 1.
   
      PRIEDAS
      Į Reglamento (ES) Nr. 37/2010 priedo 1 lentelę abėcėlės tvarka įtraukiama ši medžiaga:
      
         
                     Farmakologiškai aktyvi medžiaga
                  
                  
                     Žymeklio likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
                  
                     Kitos nuostatos (pagal Reglamento (EB) Nr. 470/2009 14 straipsnio 7 dalį)
                  
                  
                     Terapinė klasifikacija
                  
               
                     „Izraelio ūminio paralyžiaus viruso dangos baltymo dalies ir intergeninio regiono dalies ribonukleino rūgšties kodui homologinė dvigrandės spiralės struktūros ribonukleino rūgštis
                  
                  
                     NETAIKOMA
                  
                  
                     Bitės
                  
                  
                     DLK nebūtina
                  
                  
                     Medus
                  
                  
                     ĮRAŠO NĖRA
                  
                  
                     ĮRAŠO NĖRA“